Ricardo Darín

Ricardo Alberto DARÍN (Bonaero, 16-a de januaro 1957) estas argentina kina aktoro kaj produktoro, kun kariero ekde la finoj de la 1960-aj jaroj. Li famis ekzemple per sia ludado de la fraŭdisto Marcos en la filmo de 2000 Nueve reinas, kaj de retiriĝinta juĝagento Benjamín Espósito en la drama filmo ricevinto de la Oskar-premio nome El secreto de sus ojos (2009). Li aperis en pli ol 40 filmoj, inter kiuj estas kritikaj sukcesoj kiel El hijo de la novia, Luna de Avellaneda, El aura, Carancho, Un cuento chino, Elefante blanco, Tesis sobre un homicidio, El secreto de sus ojos, Relatos salvajes kaj Argentina, 1985. 

Biografio kaj kariero
Li devenas el familio de aktoroj. Li ekkarieris en la 1980-aj jaroj kiel ano de grupo "los galacitos" kiu transigis televidajn sukcesojn al teatro. li estis protagonisto en 1987 de la televida novelo Estrellita mía kun Andrea Del Boca, kaj du jarojn poste de Rebelde, kun Grecia Colmenares. En la 1990-aj jaroj li sukcesis en televido komedie kun Luis Brandoni en la serio "Mi cuñado", versio de televida serio de la 1970-aj jaroj, ekde 1993 ĝis 1996. Dume ŝi plue laboris en teatro, eĉ kiel reĝisoro de Pájaros in the nait (1990).

Ĉefa kina filmo estis Nueve reinas (2000) en kiu li ludas la rolon de malriĉa ŝtelisto. En 2001 li estis protagonisto de El hijo de la novia, kun Norma Aleandro kaj Héctor Alterio, filmo kiu ricevis diversajn premiojn. En 2003 li protagonistis kun Cecilia Roth la draman filmon Kamchatka; tiuj du laste menciitaj filmoj estis antaŭelektitaj por Oskar-premio. 

En 2006 li estis protagonisto de la hispana filmo La educación de las hadas kun Bebe kaj Irène Jacob. En 2007 li partoprenis en la filmo XXY, en kiu li ludas la rolon de konfuza patro de 15-jaraĝa adoleskulo hermafrodita. En 2009 kun Soledad Villamil kaj Guillermo Francella estis protagonista de El secreto de sus ojos, drama filmo de Juan José Campanella, kiu ricevis la Oskar-premion al plej bona fremdlingva filmo, iĝis la dua plej biletvenda filmo de la historio de la argentina kino kaj havigis aliajn premiojn. 

En la 2010-aj jaroj li pluigis sian karieron. En 2014 li estis protagonisto de la plej biletvenda filmo de la historio de la argentina kino nome Relatos salvajes, kun Leonardo Sbaraglia, Oscar Martínez, Érica Rivas, Rita Cortese, Darío Grandinetti kaj Julieta Zylberberg, kiu ricevis nomumojn al Oskar-premio kaj al Goya-premio. En 2015, li estis protagonisto de Truman, reĝisorita de la kataluna Cesc Gay, kiu havigis al li la Arĝentan Konkon en la Donostia Kinfestivalo, kaj la Goya-premion al la plej bona aktoro.​ 

Filmoj

 1972 	He nacido en la ribera 	
 1977 	Así es la vida 	
 La nueva cigarra 		
 1979 	Los éxitos del amor 	
 La rabona 		
 La fiesta de todos 		
 La carpa del amor 		
 Juventud sin barreras 	
 1980 	La playa del amor 	
 La canción de Buenos Aires 	
 La discoteca del amor 	
 1981 	Abierto día y noche 		
 1983 	El desquite 	
 1984 	La Rosales 	
 1986 	Apenas reflejos 		
 Te amo 	
 Expreso a la emboscada 	
 1987 	Revancha de un amigo 	
 The Stranger 	
 1993 	Perdido por perdido 	
 1998 	El faro 	
 1999 	El mismo amor, la misma lluvia 	
 2000 	Nueve reinas 	
 2001 	La fuga 	
 El hijo de la novia 	
 2002 	Samy y yo 	
 Kamchatka 	
 2004 	Luna de Avellaneda 	
 2005 	El aura 	
 2007 	La educación de las hadas 	
 XXY 	
 La señal 	
 2009 	Amorosa soledad 	
 El secreto de sus ojos 	
 El baile de la Victoria 	
 2010 	Carancho 	
 2011 	Un cuento chino 	
 El destino del Lukong 	
 2012 	Elefante blanco 	
 En fuera de juego 	
 Una pistola en cada mano 	
 2013 	Tesis sobre un homicidio 	
 Séptimo 	
 2014 	Relatos salvajes 	
 Delirium 	
 2015 	Truman 	
 2016 	Kóblic 	
 2017 	Nieve negra 	
 La cordillera 	
 2018 	Todos lo saben 	
 El amor menos pensado 	
 2019 	La odisea de los giles 	
 2022 	Argentina, 1985 	
 2023 	Elijo creer

 Eksteraj ligiloj 

 en imdb



Kategorio:Argentinaj aktoroj